የኦሮሚያ ክልል የውሃ ስራዎችና ኮንስትራክሽን ኢንተርፕራይዝ የስራ ሀላፊዎች በሙስና ተጠርጥረው በቁጥጥር ስር ዋሉ
አዲስ አበባ፤ ሐምሌ 15/2005 (ዋኢማ) – የኦሮሚያ ክልል የዉሃ ስራዎችና  ኮንስትራክሽን ኢንተርፕራይዝ ሃላፊ  አቶ ቢፋ በዳዳን ጨምሮ አስር  የድርጅቱ የስራ ሃላፊዎች በሙስና ወንጀል ተጠርጥረው   በቁጥጥር ስር ዋሉ ፡፡የክልሉ የስነ-ምግባርና  ፀረ-ሙስና ኮሚሽን ኮሚሽነር  አቶ ታከለ ኢንኮሳ  ለፋና ብሮድካስቲንግ ኮርፖሬት እንደገለፁት  ተጠርጣሪዎቹ በቁጥጥር ስር የዋሉት  የመንግስት የፋይናንስ ህግን ባልተከተለ ሁኔታ የመሳሪያ ግዥና ኪራይ ማድረጋቸው  በኦዲት ሪፖርት በመረጋገጡ ነው ፡፡እንደ ኤፍ ቢ ሲ ዘገባ ኮሚሽነሩ በኢንተርፕራይዙ የስራ ሀላፊዎች ላይ እርምጃውን ለመውሰድም ከአንድ ዓመት ለሚበልጥ ጊዜ ጥናት መደረጉን ነው ያስታወቁት ፡፡